**Lugupeetud pakkuja!**

Mustvee Vallavalitsus kutsub Teid esitama hinnapakkumust „Voore Põhikooli rekonstrueerimistööde eskiisprojekti koostamine“ alla lihthanke piirmäära jääva riigihanke korras. Hankemenetlus viiakse läbi kooskõlas riigihangete seaduse, Mustvee valla hankekorra ja teiste Eesti Vabariigis kehtivate õigusaktidega.

Hanke eesmärk  on parima tervikliku eskiislahenduse, kontseptsiooni ja visiooni leidmine Voore Põhikooli hoonekompleksi rekonstrueerimiseks.  Hoone peab võimaldama viia läbi erinevaid õppetegevusi, soodustama kaasaegse õppe metoodika kasutuselevõttu, pakkuma erinevaid paindlikke õppimis- ning suhtluskeskkondi. Väljapakutud eskiislahendus peab olema teostatav optimaalsete kuludega, realistlik, ruumisäästlik ja nutikas.

Hanke esemeks on Voore Põhikooli, asukohaga Koolimaja KÜ 71301:002:0248 Voore küla Mustvee vald Jõgeva maakond, rekonstrueerimistööde eskiisprojekti koostamine. Eskiisprojekti koostamisel palume arvestada:

1. vajadusel koolimaja osalise lammutamisega (Lisa 1);
2. uue ligikaudu 800m2 ehitusaluse pindalaga ja 60 õpilasele mõeldud koolimaja ehitusega olemasoleva võimla juurde (Lisa 2);
3. koolihoones oleva renoveeritud lasteaia ning õpilaste õueala planeerimisega.

Täiendavate andmete jaoks on olemas koolihoone algne ehitusprojekt.

Pakkumus esitada digitaalselt allkirjastatuna hiljemalt **13.08.2019** **kell 12:00** e-postiga aadressile **info@mustvee.ee**

Pakkumus peab olema jõus minimaalselt 30 kalendripäeva pakkumuste esitamise tähtpäevast arvates.

Eduka pakkumuse valiku aluseks on madalaim hind.

Hankija tunnistab kirjaliku otsusega edukaks madalaima hinnaga pakkumuse. Otsusest teavitab hankija kõiki sel hetkel hankemenetluses osalevaid pakkujaid 3 tööpäeva jooksul alates otsuse tegemisest e-posti teel.

Hankija kontaktisiku nimi ja kontaktandmed: Jana Iort, ehituse peaspetsialist, e-post jana@mustvee.ee, tel + 372 5199 6520.

**LISAD**

Lisa 1. Planeeritav lahendus

Lisa 2. Uue kooli ruumijaotus ja õueala